সোমবার বেলা ২ টা ২০ মিনিটের সময় সরজমিনে দেখা যায়, বিদ্যালয়টি বন্ধ রয়েছে। এ সময় স্থানীয় শিক্ষার্থী ও অভিভাবকরা অভিযোগ করে বলেন, এ বিদ্যালয়ে সরকারি কোন নির্দেশনা মানা হয় না। প্রতিদিন সকাল সাড়ে ১০ টার আগে স্কুলে কোন শিক্ষক আসেন না। বিকেল ২ থেকে ৩ টার মধ্যে ছুটি হয়ে যায়। ৫ জন শিক্ষক এক সাথে কোন দিন স্কুলে আসেননি। গড়ে ২ থেকে ৩ জন আসেন। শিক্ষকরা তাদের মনগড়াভাবে মিলেমিশে ছুটি কাটান। শিক্ষকদের এসব অনিয়মের কারণে এ বিদ্যালয়ে পাঠদান বিঘ্নিত হচ্ছে। এতে কোমলমতি শিক্ষার্থীরা পর্যাপ্ত লেখাপড়া থেকে বঞ্চিত হচ্ছেন।